Carl Eduard Napiersky

Carl Eduard Napiersky (11. mai 1793 (ukj 21. mai) Riia – 20. august 1864 (ukj 2. september) Riia) oli baltisaksa ajaloolane. Napiersky lõpetas Riia kubermangugümnaasiumi ja 1812. aastal Tartu Ülikooli usuteaduskonna, 1814. aastal omandas teoloogiakandidaadi astme. Ta oli 1815–29 Jaunpiebalgas kirikuõpetaja, 1829–49 Riia kubermangugümnaasiumi direktor ja ühtlasi kohalik tsensor. Seejärel töötas ta Liivimaa kubermangu statistikakomitee liikmena ning tsensorina. Carl Eduard Napiersky oli Baltimaade aktiivseim ajalooliste materjalide koguja ning publitseerija. Koos J. F. von Reckega andis ta 1827–32 välja 4-köitelise Eesti-, Liivi- ja Kuramaa biograafilise koguteose, 1859–61 koos T. Beisega selle 2-köitelise lisa. Napiersky koostas ning avaldas 1833–35 Balti rüütelkondade ja Vene valitsuse toetusel allikpublikatsiooni peamiselt Saksa ordu arhiivist Königsbergis kogutud materjalidest. Ta publitseeris materjale ja ülevaateid Liivimaa kirikute, pastorite, ordumeistrite ja Riia linna kohta. Samuti kuulus Napiersky sarja "Monumenta Livoniae Antiquae" väljaandjate hulka, avaldades 1835 selle seeria I osana TÜ kasvandiku Thomas Hjärne koostatud ajalookroonika esmakordselt täielikul kujul. 1848–53 osales ta kroonikate kogu "Scriptores Rerum Livonicarum" väljaandmisel. Tema "Fortgesetzte Abhandlungen..." (1824) täiendab olulisel määral F. K. Gadebuschi varasemat väljaannet. Napiersky oli mitu aastat Riia Ajaloo ja Muinasteaduse Seltsi väljaande "Mittheilungen aus dem Gebiete der Geschichte Liv-, Esth- und Kurlands" toimetaja. Fortgesetzte Abhandlung von Livländischen Geschichtsschreibern. Mitau, 1824 Allgemeines Schriftsteller und Gelehrtenlexikon der Provinzen Livland, Esthland und Kurland Bd. 1, Bd. 2, Bd. 3, Bd. 4 (kaasautor J.F. von Recke). Mitau, 1827–1832; I–II, 1859–1861 (kaasautor T. Beise) Index corporis historico-diplomatici Livoniae, Esthoniae, Curoniae. I–II. Riga, Dorpat, 1833–1835 Thomas Hjärne. Est, Lyf und Lettl. Geschichte. // Monumentae Livoniae Antiquae. I. Riga, Dorpat, Leipzig, 1835 Nachtrag. // Monumentae Livoniae Antiquae. II. Riga, Leipzig, 1839 Beiträge zur Geschichte der Kirchen und Prediger in Livland. I, II, III, IV. Riga, Mitau, 1843–1852 Animadversiones nonnullae ad Silvam documentorum. // Scriptores Rerum livonicarum. I. 1848 Antonio Possevino Livoniae Commentarius. Riga, 1852. Eesti teaduse biograafiline leksikon, 3. köide Eesti teaduse biograafiline leksikon, 3. köide Album Academicum der Kaiserlichen Universität Dorpat. Dorpat, 1889, 34 Eesti biograafiline leksikon. Tartu, 1926–1929, 334–335 Deutschbaltisches biographisches Lexikon 1710–1960. Köln, Wien, 1977, 540–541 Recke-Napiersky, Allgemeines Schriftsteller- und Gelehrten-Lexicon der Provinzen Livland, Ehstland und Kurland. Bearb. J. F. Recke, K. E. Napiersky. Mitau, 1827–1832, III Bd., 300–301 Recke-Napiersky, Allgemeines Schriftsteller- und Gelehrten-Lexikon der Provinzen Livland, Esthland und Kurland. Nachträge und Fortsetzungen. Bearb. T. Beise. Mitau, II Bd. (1861), 65–75 Allgemeine Deutsche Biographie. 55 Bde. Leipzig, 1875–1912, 23. Bd Gerkholz, G. Gedächtnisrede auf C. E. Napiersky. // Mitth. aus dem Gebiete der Gesch. Liv-, Esth- und Kurland, XI, 269–286 Käesolevas artiklis on kasutatud "Eesti teaduse biograafilise leksikoni" materjale.